Lubyho právnické dni

Lubyho právnické dni (, ) sú významná medzinárodná právnická vedecká konferencia organizovaná na Slovensku každý druhý rok (bienále) od roku 1990 počas septembra. Pomenovaná je po slovenskom právnikovi Štefanovi Lubym. Jej hlavnými organizátormi sú dlhodobo Nadácia Štefana Lubyho a Právnická fakulta Trnavskej univerzity v Trnave. Prvé ročníky organizovala Právnická fakulta Univerzity Komenského. Okrem nich sa na organizácii niektorých ročníkov spolupodieľali napríklad Slovenská akadémia vied či Slovenská advokátska komora.

Hlavnými iniciátormi konferencie a založenia nadácie, ktorá ju organizuje, boli právny teoretik Jozef Prusák, právny romanista Peter Blaho, civilista Ján Lazar a profesorka pracovného práva Helena Barancová.

Od roku 2002 sa konferencia konáva na zámku v Smoleniciach (Kongresové centrum SAV Smolenice). Príspevky na konferencii sa týkajú prevažne oblasti súkromného práva a bývajú publikované v zborníkoch. V septembri 2025 sa konal 17. ročník.

Konferencie sa pravidelne zúčastňujú významní právnici z krajín vyšehradskej štvorky, Nemecka, Rakúska, Holandska či krajín južnej a východnej Európy. Účastníkmi sú spravidla profesori a docenti súkromného práva, ale aj odborníci z praxe, advokáti či notári. Podujatie podľa niektorých právnikov nemá vo svojej kategórii „v strednej a východnej Európe obdobu“.

+ Ročníky a témy Ročník Rok Téma Miesto 1. 1990 Sloboda, právo a bezprávie Trenčianske Teplice 2. 1992 Slušnosť v práve Trenčianske Teplice 3. 1994 Zmluvný a zodpovednostný systém v súkromnom práve  Trenčianske Teplice 4. 1996 Duševné vlastníctvo v procese transformácie právneho systému Bratislava 5. 1998 K návrhu slovenského občianskeho zákonníka Bratislava 6. 2000 Zákaz zneužitia práva Omšenie 7. 2002 Zabezpečenie pohľadávok a ich uspokojenie Smolenice 8. 2004 Kodifikácia, europeizácia a harmonizácia súkromného práva Smolenice 9. 2007 Základné zásady súkromného práva v zjednotenej Európe Smolenice 10. 2009 Reforma súkromného práva v strednej a východnej Európe Smolenice 11. 2013 Ochrana slabšej strany v súkromnom práve  Smolenice 12. 2015 Náhrada škody ako prostriedok nápravy v súkromnom práve Smolenice 13. 2017 Sociálna funkcia práva a narastajúca majetková nerovnosť Smolenice 14. 2019 Ad hoc legislatíva v súkromnom práve  Smolenice 15. 2021 Ujma zo straty ľudského života a jej náhrada v súkromnom práve Smolenice 16. 2023 Človek v práve  Smolenice17.2025Technologický pokrok a súkromné právoSmolenice18.2027

 Referencie 

 Externé odkazy 
 Nadácia Štefana Lubyho : Lubyho právnické dni na webe Právnickej fakulty Trnavskej univerzity
 Programy konferencie a niektoré zborníky z konferencie na webe Právnickej fakulty Trnavskej univerzity 

Kategória:Právo na Slovensku
Kategória:Právnická fakulta Trnavskej univerzity v Trnave
Kategória:Vedecké konferencie na Slovensku
Kategória:Vzniklo v 1990